钦定古今图书集成/历象汇编/岁功典/第097卷 > 丙戌闰七月九日登姑苏台避暑
## 钦定古今图书集成/历象汇编/岁功典/第097卷 > 丙戌闰七月九日登姑苏台避暑

范成大

“始贺火流西，还嗟斗斜闰。馀暑犹强颜，新凉颇难进。
燥刚渴欲坼，焦卷秃如烬。炎官扶日毂，辉赫不停运。
登临有高台，勇往得三俊。仍将王郎子，飞步凌劫仞。”
风从噫气来，云作坏山阵。乡如垂头鱼，忽已蛰虫振。
空明晚愈清，更要孤月印。书生乃易与，俛仰更喜愠。
凭阑天为高，举酒山欲近。奇书铁钩锁，丽句锦窠晕。
兹游我辈独，难挽软红轫。君看笼中鸟，宁识“咸池韵。”